552.27 REGOLAMENTI DWAR L-IPPJANAR TAL-ISPAZJU MARITTIMU L-AVVIŻ LEGALI 341 tal-2016. L-AVVIŻ LEGALI 341 tal-2016. 1. Titolu u għan. (1) It-titolu ta’ dawn ir-regolamenti huwa r-Regolamenti dwar l-Ippjanar tal-Ispazju Marittimu. (2) Dawn ir-regolamenti jistabbilixxu qafas għall-ippjanar tal-ispazju marittimu bil-għan li jippromwovu t-tkabbir sostenibbli tal-ekonomiji marittimi, l-iżvilupp sostenibbli taż-żoni marittimi u l-użu sostenibbli tar-riżorsi marittimi. (3) L-iskop ta’ dawn ir-regolamenti huwa li jiġu implementati il-dispożizzjonijiet tad-Direttiva 2014/89/UE tal-Parlament Ewropew u tal-Kunsill. 2. Applikabbiltà. (1) Dawn ir-regolamenti għandhom japplikaw kif imfissra fir-regolament 3. (2) Dawn ir-regolamenti ma għandhomx japplikaw għal attivitajiet li l-uniku skop tagħhom huwa d-difiża jew is-sigurtà nazzjonali. (3) L-awtorità kompetenti għal dispożizzjonijiet u għanijiet differenti ta’ dawn ir-Regolamenti għandha tkun l-Awtorità tal-Ippjanar. 3. Tifsir. Kap. 552. L.S.549.62.L.S.549.100.L.S.549.62.L.S.549.100. F’dawn ir-regolamenti, sakemm ir-rabta tal-kliem ma teħtieġx xort’oħra: -"l-Att" tfisser l-Att dwar l-Ippjanar tal-Iżvilupp; "ilmijiet marittimi" tfisser ilmijiet kostali u mariniż marittimi kif imfisser mir-Regolamenti dwar Qafas fil-Politika Ambjentali tal-Baħar u mir-Regolamenti dwar Pjan ta’ Azzjoni fil-Qasam tal-Politika tal-Ilma, inklużi ilmijiet, il-qiegħ tal-baħar u s-sottoswol li jestendu sat-tarf nett taż-żona fejn Malta għandha u, jew teżerċita drittijiet ġurisdizzjonali, skont il-Konvenzjoni tan-Nazzjonijiet Uniti dwar il-Liġi tal-Baħar u l-liġi internazzjonali ġenerali; "l-Ippjanar tal-ispazju marittimu" tfisser proċess li permezz tiegħu l-awtoritajiet tal-Istati Membri janalizzaw u jorganizzaw l-attivitajiet umani f’żoni marittimi sa biex jilħqu l-għanijiet ekoloġiċi, ekonomiċi u soċjali; "reġjun marittimu" tfisser reġjun tal-Mediterran kif imsemmi fir-Regolamenti dwar Qafas fil-Politika Ambjentali tal-Baħar. 4. Fl-implimentazzjoni tal-Ippjanar tal-Ispazju Marittimu, l-Awtorità Kompetenti għandha: (a) tqis b’mod xieraq l-parti kularitajiet tar-reġjun marittimu, u l-attivitajiet relevanti eżistenti u futuri u l-użi u l-impatti tagħhom fuq l-ambjent, kif ukoll fuq ir-riżorsi naturali, u għandha ukoll tqis l-interazzjonijiet bejn l-art u l-baħar; (b) tikkunsidra l-aspetti ekonomiċi, soċjali u ambjentali kif ukoll l-aspetti ta’ sikurezza biex tappoġġa l-iżvilupp u t-tkabbir sostenibbli fis-settur marittimu, bl-applikazzjoni ta’ approċċ ibbażata fuq l-ekosistema, u l-promozzjoni tal-koeżistenza ta’ attivitajiet u użi relevanti. 5. Għan. (1) Skont id-dispożizzjonijiet tal-artikolu 44 tal-Att u għall-kamp ta’ applikazzjoni ta’ dawn ir-regolamenti, il-Pjan Strateġiku ta’ Żvilupp u tal-Ambjent jew kwalunkwe sostituzzjoni ta’ "strateġija spazjali" għandha tikkostitwixxi l-Pjan tal-Ispazju Marittimu. (2) Il-Pjan tal-Ispazju Marittimu għandu jimmira sabiex jikkontribwixxi għall-iżvilupp sostenibbli tas-setturi tal-enerġija fil-baħar, tat-trasport marittimu, tas-setturi tas-sajd u l-akkwakultura, it-turiżmu u għall-preżervazzjoni, il-ħarsien u t-titjib tal-ambjent, inkluż ir-reżiljenza għall-impatti tat-tibdil fil-klima. (3) Il-Pjan tal-Ispazju Marittimu għandu jidentifika d-distribuzzjoni temporali u tal-ispazji ta’ attivitajiet u użi relevanti eżistenti u futuri, fl-ibħra tiegħu, sabiex jikkontribwixxi għall-għanijiet stipulati fir-regolament 4 u fis-sub regolament (2). Attivitajiet, użi u interessi possibbli jistgħu jinkludu: (i) żoni ta’ akkwakultura; (ii) żoni tas-sajd; (iii) impjanti u infrastrutturi għall-esplorazzjoni, l-isfruttament u l-estrazzjoni taż-żejt, tal-gass u riżorsi oħra tal-enerġija, tal-minerali u l-aggregati, u għall-produzzjoni ta’ enerġija minn sorsi rinnovabbli; (iv) rotot tat-trasport marittimu u flussi tat-traffiku; (v) żoni ta’ taħriġ militari; (vi) siti tal-konservazzjoni tan-natura u tal-ispeċijiet u żoni protetti; (vii) żoni tal-estrazzjoni ta’ materja prima; (viii) riċerka xjentifika; (ix) rotot ta’ kejbils upipelines ta’ taħt il-baħar; (x) turiżmu; u (xi) wirt kulturali ta’ taħt l-ilma. (4) Il-Pjan tal-Ispazju Marittimu għandu jiġi rivedut tal-inqas darba kull għaxar snin. 6. Funzjonijiet tal-aworità kompetenti L-awtorità kompetenti għandha: (a) tistabbilixxi passi proċedurali sabiex tikkontribwixxi lejn l-implimentazzjoni tal-Ippjanar tal-Ispazju Marittimu sabiex jinkisbu l-għanijiet stabbiliti fir-regolament 4 u fir-regolament 5(2); (b) timmira li tippromwovi l-koerenza bejn l-ippjanar tal-ispazju marittimu u l-pjan li jirriżulta u proċessi oħra, bħall-ġestjoni integrata tal-kosta jew prattiki formali jew informali ekwivalenti fil-proċeduri adottati; (ċ) timmira li tippromwovi l-koerenza tal-pjan tal-ispazju marittimi riżultat ta’ dan ma’ proċessi relevanti oħra permezz ta’ ppjanar tal-ispazju marittimu; (d) twettaq konsultazzjonijiet mal-partijiet interessati kollha, inklużil-partijiet interessati relevanti, l-awtoritajiet u l-pubbliku kkonċernat, fit-tħejjija ta’ Pjan tal-Ispazju Marittimu, skont l-artikoli 44 u 45 tal-Att; (e) t organizza l-użu tal-aħjar data disponibbli, u tiddeċiedi kif set organizza l-iskambju tal-informazzjoni, meħtieġa għall-Pjan tal-ispazju Marittimu, bl-użu ta' strumenti u għodod rilevanti. 7. (1) Bħala parti mill-proċess ta’ ppjanar u ġestjoni, l-Awtorità Kompetenti għandha tikkopera mal-Istati Membri li jmissu ma’ ilmijiet marittimi ta’ Malta bl-għan li jiġi żgurat li l-pjani tal-ispazji marittimi jkunu koerenti u koordinati fir-reġjun marittim ukollu kkonċernat. Tali kooperazzjoni għandha, b’mod partikolari, tqis kwistjonijiet ta’ natura trans nazzjonali. (2) Il-koperazzjoni msemmija fis-sub regolament (1), għandha tintlaħaq permezz ta’: (a) strutturi ta’ kooperazzjoni reġjonali istituzzjonali eżistenti bħal Konvenzjonijiet tal-Ibħra Reġjonali; u, jew (b) netwerks jew strutturi tal-awtoritajiet kompetenti tal-Istati Membri; u, jew (ċ) kwalunkwe metodu ieħor li jilħaq ir-rekwiżiti tas-sub regolament (1). 8. Koperazzjoni ma’ Pajjiżi Terzi. L-awtorità kompetenti għandha tagħmel ħilitha, meta possibbli, biex tikkopera ma’ pajjiżi terzi dwar l-azzjonijiet tagħhom fir-rigward tal-ippjanar tal-ispazju marittimu fir-reġjun tal-Mediterranu f’konformità mal-liġi u l-konvenzjonijiet internazzjonali, bħal bl-użu ta’ fora internazzjonali jew kooperazzjoni istituzzjonali reġjonali